C 184/42
SK
Úradný vestník Európskej únie
25.5.2023
— Prvé obmedzenie sa niekedy označuje ako výnimka z „povinnosti úpravy“ (must match) (článok 8 ods. 2).
Vonkajšia úprava výrobku, ktorý je potrebný na spojenie s iným výrobkom, nemôže byť chránená. — Druhé obmedzenie sa týka ochrany dielov, ktoré nie sú viditeľné.
4.1.6.
Súčasť, ktorá nie je pri bežnom používaní výrobku viditeľná, nemôže byť chránená zapísaním dizajnu (článok 4 ods. 2).
Ide napríklad o: — hodinový strojček, — vnútornú časť väčšiny motorov domácich spotrebičov, — motor vozidla (ktorý sa nepovažuje za viditeľný pri bežnom používaní vozidla, aj keď je motor ľahko viditeľný po zdvihnutí kapoty).
4.1.7.
Náhradné diely, ktoré možno chrániť, sú preto tie, ktoré neobsahujú žiadny mechanizmus prepojenia a sú viditeľné.
Podľa nariadenia je teda možné chrániť veľký počet dielov.
Napríklad v prípade vozidla ide o: — svetlomety, — blatníky, — kapotu a dvere (ale nie pánty), — volant.
4.1.8.
Výrobok, ktorý nie je chránený zapísaním dizajnu, teda môže byť reprodukovaný akýmkoľvek konkurenčným výrobcom náhradných dielov a dodávaný na trh s opravárenskými službami.
4.1.9.
Uplatňovanie týchto ustanovení však vyvolalo určité otázky.
EHSV preto víta skutočnosť, že v návrhu nariadenia sa zohľadňuje riešenie stanovené Súdnym dvorom Európskej únie v rozsudku z 20. decembra 2017 vo veci Acacia, v ktorom objasnil výklad pojmu „ustanovenie o opravách“.
4.1.10.
EHSV poukazuje na to, že odvolací súd v Paríži uplatnil toto riešenie v praxi vo svojom rozsudku z 11. septembra 2018 vo veci č. 2017/01589 v prípade ráfikov predávaných v internetovom obchode.
Predajca sa nemohol odvolávať na „ustanovenie o opravách“, pretože tieto ráfiky boli ponúknuté „na účely estetickej personalizácie vozidiel“ a „tuningu“.
Konštatovalo sa teda, že sporné ráfiky sú falšované, a predajca bol sankcionovaný za falšovanie dizajnov.
4.1.11.
Niektoré členské štáty liberalizovali trh s náhradnými dielmi.
Francúzskym zákonom o klíme a odolnosti č. 2021-1104 z 22. augusta 2021 sa od 1. januára 2023 otvára trh na predaj určitých náhradných automobilových dielov.
4.1.12.
Cieľom opatrenia je znížiť ceny na tomto trhu.
V rokoch 2019 až 2020 sa ceny zvýšili v priemere o 8 %, čiastočne z dôvodu technickej zložitosti rôznych dielov, ako sú motory elektrických zrkadiel, snímače nainštalované v čelných sklách atď.
V štátoch, ktoré sú v tejto oblasti najliberálnejšie, nie je toto odvetvie vysoko rozvinuté na rozdiel od Nemecka, v ktorom pôsobia významní výrobcovia automobilov, ale kde je trh už otvorenejší.
Vo Francúzsku budú môcť výrobcovia pôvodných zariadení od 1. januára 2023, či už ide o prvotnú montáž (montáž nového vozidla) alebo nezávislých výrobcov, uvádzať na trh zasklievacie diely.
Výrobcovia pôvodných zariadení, ktorí sa zúčastnili na prvotnej montáži iných viditeľných náhradných dielov (optických dielov, spätných zrkadiel atď.), budú preto môcť obchodovať s dielmi ako výrobcovia. 4.2.
Náklady na ochranu dizajnu 4.2.1.
Úrad EUIPO má online systém podávania prihlášok na zápis dizajnu, v ktorom sa uvádzajú bežné náklady začínajúce sa sumou 350 EUR.
EHSV pripomína, že zapísaný dizajn EÚ je platný počas počiatočného obdobia piatich rokov odo dňa podania prihlášky a že ho možno každých päť rokov obnoviť počas obdobia najviac 25 rokov.